**SUOMEN AUTOMAATIOSEURA RY:N**

**TOIMINTASUUNNITELMA VUODELLE 2014**

YLEISTÄ

Seuralle aiemmin laadittua toiminta-ajatusta, visiota, tavoitteita ja strategiaa on toteutettu toiminnassa.



Taloussuhdanteista johtuen keskitytään toiminnan säilyttämiseen jäsenkuntaa palvelevaksi.

Seuran toimintaa pyritään kehittämään edelleen erityisesti jaostoiminnan kautta.

Seuran tavoitteena on edelleen lisätä seuran jäsenmäärää sekä kehittää jäsenille tarjottavia palveluita ja etuuksia. Tavoitteena on kasvattaa jäsenistä aktiivisia osanottajia, jotka lisääntyvässä määrin ottavat vastuuta seuran toiminnan sisällön kehittämisestä ja samalla kannustaa osallistumaan toimintaan käytännön tasolla. Toiminnanjohtajan tehtävänä on koordinoida jaostojen toimintaa ja edistää tiedonsiirtoa jaostojen välillä sekä hallituksen kanssa.

Seuran opiskelijajäsenten toimintaa kehitetään yhteistyössä kiltojen kanssa.

Automaatiopalkinto on jaettu kahteen osaan siten, että seminaaripäivillä jaetaan palkinto tieteellisten ansioiden pohjalta ja messuilla korostetaan sovellusta. Automaatiopalkinnot edellyttävät ulkopuolista rahoitusta.

**TOIMINNAN KEHITTÄMINEN**

Toiminnanjohtajan tehtävänä on toimintavuoden aikana kehittää seuran taloutta laajentamalla rahoituspohjaa, ohjaamalla jaostojen tapahtumien suunnittelua ja budjetointia sekä karsimalla kuluja. Seura pyrkii aktiivisesti käynnistämään projekti- ja kehityshankkeita eri tahojen kanssa. Toimittajien ja käyttäjien kanssa yhteistoiminnassa pyritään laajentamaan seuran tarjoamaa palvelua siten, että uusimmat ja tärkeimmät kehityshankkeet voidaan esitellä jo alkuvaiheessa. Yhteistoimintaa muiden alan järjestöjen ja toimijoiden kanssa kehitetään siten, että päällekkäisyyksiä karsitaan ja pyritään löytämään sekä uusia että kehittämään jo olemassa olevia yhteistoimintamuotoja.

Elokuussa 2013 seuran suunnitteluseminaarissa käynnistettiin ideointi toiminnan kehittämiseksi eri alueilla ja tämä pohdinta tuotti useita konkreettisia ehdotuksia. Seuran hallitus yhdessä toiminnanjohtajan kanssa vastaavat ehdotusten edelleen kehittämisestä ja toteuttamisen priorisoinnista.

Vuoden 2014 aikana ehdotuksista toteutetaan muun muassa seuran koulutustoimikunnan organisoima tilaisuus, jossa käsitellään Suomen automaatioalan koulutuksen tilaa sekä teknologiatoimikunnan organisoima Suomen automaatioalan tutkimusta esittelevän ja kokoavan sivuston pystyttäminen seuran nettisivuille. Toimenpiteillä pyritään vaikuttamaan positiivisesti automaation koulutuksen ja tutkimuksen asemaan Suomessa ja toisaalta tarjoamaan myös yrityksille konkreettisia hyötyjä seuran jäsenyydestä (automaation tutkimuksen tietopankki seuran nettisivuilla).

Hallitus selvittää vuoden 2014 aikana menetelmät, joilla saadaan systeemiajatelun profilia Suomessa nostettua. SAS tiedeyhteisön (teknologiatoimikunta) jäsenet kehittävät erilaisia malleja tuoda alan huippuosaamista Suomeen erilaisten seminaarien ja koulutuksen puitteissa. Tiedottamista huippuosaajien tulosta Suomeen laajennetaan, jotta kaikki toimijat saavat tiedon riittävän ajoissa. Hallitus tutkii mahdollisuutta osallistua Team Finland toimintaan sopivalla tavalla.

Virtuaalimuseo hankkeen toteutus aloitetaan vuoden 2014 alussa yhteistyössä Metropolia Ammattikorkeakoulun kanssa. Hanke noudattaa alkuperäistä mallia sisältäen 3D kuvan laitteesta, lyhyen selostuksen laitteesta ja videoidun kertomuksen käyttökohteista.

**KANSAINVÄLISYYS**

Seuran kansainvälinen toiminta tapahtuu pääasiassa kansainvälisten järjestöjen IFAC:n ja IMEKO:n kautta. Jaostoiminnan myötä merkittäviksi kansainvälisiksi yhteistyökumppaneiksi ovat muodostuneet myös Eurosim ja EMVA. MESAn kanssa neuvotellaan sopimuksesta. Tavoitteena on saada järjestöihin 4-6 aktiivista, pitkäjänteistä ja tavoitteellista toimijaa. Toiminnan tavoitteena on tukea osallistumista kansainvälisiin tapahtumiin ja kansainvälisten tapahtumien saamista Suomeen. Tavoitteena on oppia hyödyntämään kaikkia kansainvälisten järjestöjen tarjoamia yhteistyömuotoja.

Seuran toiminnasta tiedottamista kehitetään myös uusia medioita hyödyntäen. Tiedottamisen pääpaino jaetaan kahteen osaan: ammatilliseen ja yhteiskunnalliseen tiedottamiseen, joista laaditaan suunnitelmat tuleville vuosille.

Seuran toiminnan kehittämisen ja seuran jäsenten tarpeiden pohjalta otetaan huomioon mahdollisuus projektityöntekijän tai vastaavan käyttämiseen. Samalla kartoitetaan ja suunnitellaan talkootyön käyttömahdollisuuksia sekä eläkeläisjäsenten aktivoimista jäsenhankintaan ja jäsenpalveluihin.

**SEURAN SÄÄNTÖMÄÄRÄISET KOKOUKSET**

Sääntömääräisten kokousten järjestelyistä vastaavat hallituksen uudet jäsenet. Vuosikokous pidetään toukokuussa. Syyskokous järjestetään marraskuussa.

JÄSENHANKINTA

Alan opiskelijoita kannustetaan edelleen liittymään nuoriksi jäseniksi, mutta päätavoite on kuitenkin uusien jäsenten toiminnan helpottamisessa ja kannustamisessa. Päätavoitteena on saada jäsenet pysymään. Jaostot ovat kasvattaneet omaa toimintaansa ja toimineet tehokkaina koko seurankin toiminnan markkinoijina. Tämän toivotaan jatkuvan edelleenkin.

Kannatusjäsenille tarjotaan aktiivista roolia automaatioalan kehittämisessä toimimalla jaostoissa ja eri työryhmissä. Kannatusjäsenille kehitetään uusia tapoja esiintyä seuran toiminnassa ja toisaalta seuran www-sivujen kautta löytää uusia ihmisiä alalle.

Web-kokousten järjestämiseen tarvittavaa ympäristöä kehitetään toimintavuoden aikana. Ohjelmiston tulee palvella jatkuvasti muuttuvia ryhmäkokoonpanoja ja olla mielellään selainpohjainen.

**TOIMIKUNNAT JA JAOSTOT**

Toimikunnat ja jaostot toimivat seuran toiminnan sisällöllisinä kehittäjinä. Seuran jäsenet voivat perustaa uusien ammattialueiden tiiviimmän yhteistyön aikaansaamiseksi jaostoja. Jaoksia kannustetaan myös kehittämään ilmettään ja näkyvyyttään erilaisissa tapahtumissa ja tilaisuuksissa.

Toimikunnilla ja jaostoilla on omat toimintasuunnitelmansa. Toimikuntia ja jaoksia ovat:

 Teknologiatoimikunta

 Kunnossapitotoimikunta

 Koulutustoimikunta

Kansainvälisyystoimikunnan laajentaminen sekä IFAC- että IMEKO-toiminnan osalta konkretisoidaan

 Voimalaitosjaos

 Valmistuksenohjausjaosto

 Konenäköjaosto

 OPC-toimikunta

BACNet-toimikunta

 Rakennusautomaatiojaosto

 Simulointijaos

 Turvallisuusjaosto

 Koneautomaatiojaoston ja Kaivosautomaatiojaoston perustamista tuetaan.

Seuran hallituksen ja jaostojen/toimikuntien yhteistyötä kehitetään nimeämällä hallituksesta vastuuhenkilöt, jotka osallistuvat jaostojen/toimikuntien työhön.

Jaosten tapahtumista kootaan tapahtumakalenteri seuran kotisivuille, jossa on sekä tapahtumat että kokoukset ja excursiot.

JULKAISU‑ JA TIEDOTUSTOIMINTA

Seuran www-sivujen kehittämistä jatketaan huomioiden uusin tekniikka ja interaktiivisuus sekä laaja verkottuminen sekä seuran sisällä että ulkopuolella.

Automaatiosta tiedottaminen ja PR‑toiminta

Automaatiosta tiedottaminen ja myönteisen mielikuvan aikaansaaminen laajoilla alueilla on omiaan aktivoimaan nuoria alalle sekä vastavalmistuneita osallistumaan toimintaan. Pyritään laatimaan asiantuntijalausuntoja sekä osallistumaan yleiseen keskusteluun.

Jaostot toimivat julkisuuden kannalta tärkeillä alueilla ja alan myönteiseen markkinointiin panostetaan.

Seuran www-sivuja mukautetaan toimintaan. Erityisesti linkitysten kautta pyritään verkottumaan laajalti sekä koti- että ulkomaille ja kehittämään automaatioaiheisia keskustelupalstoja.

Sähköistä tiedottamista kehitetään edelleen

Seuran julkaisusarja

Julkaisusarjassa julkaistaan seuran hyväksymiä kirjoja.

*Kirjan valmistuminen ja kirjan julkaiseminen verkossa.*

Kehitetään käytäntöä, jonka perusteella kirja voidaan julkaista verkkoversiona hallituksen päätöksellä.

Automaatioväylä

Automaatioalan ainoaa ammattilehteä Automaatioväylää julkaisee Automaatioväylä Oy, jonka omistaa Automaatiosäätiö. Lehti toimii SAS:n ja Suomen Mittaus- ja Säätöteknillinen Yhdistys ry:n (SMSY) jäsenlehtenä. Lehti ilmestyy vuoden aikana 6 numerona. Teeman lisäksi lehdessä on jäsensivut. SAS:n tiedottamiseen on varattu yksi sivu.

Toiminnanjohtajan roolia lehden tuottamisessa voidaan kehittää ja toiminnanjohtaja on toimitusneuvoston jäsen.

Vuoden 2014 teemanumerot ovat:

1 Automaation tietotekniikka

2 Rakennusautomaatio

3 Energia-automaatio

4 Tekniikka 14 & tuottavuutta automaatiolla

5 Kappaletavara-automaatio

6 Kenttälaitteet

Jäsenkuntaa aktivoidaan osallistumaan lehden tuottamiseen ja artikkelien tason ylläpitämiseen.

KANSALLINEN TOIMINTA

Yhteistyökumppaneina on Suomen Mittaus‑ ja Säätöteknillinen Yhdistys ry (SMSY), Kunnossapitoyhdistys (Promaint), Suomen Robotiikkayhdistys ry, Sähköinsinööriliitto ja Elektroniikkainsinöörien seura ry.

Kahden viimeksi mainitun ja SAS:n yhteenliittymänä on syntynyt Finel ry, jonka puheenjohtajuus vuonna 2013 on SIL:llä. SAS on SESKO:n jäsen ja seuran jäseniä on mukana SESKO:n automaation standardointiin liittyvissä toiminnoissa. SAS on Tieteellisten seurain valtuuskunnan (TSV) jäsen ja jäsenyyttä pyritään hyödyntämään sekä TSV:n tarjoamien palvelujen että Suomen Akatemian nimitysten ja toiminnan kehittymisen osalta.

Yhteistoimintaa Suomen Akatemian ja TSV:n kanssa lisätään mm. rahoituksen saamiseksi ja automaatioalan vaikuttavuuden lisäämiseksi.

Seuran intressialueen tarpeita esitellään sekä Tekesissä että Suomen Akatemiassa.

Automaatio 2015

Automaatio XXI seminaaripäivät järjestetään toukokuussa 2015. Seminaaripäivien järjestelytoimikunnan puheenjohtaja valitaan 2013 aikana.

**Tekniikka 14 messut**

**Automaatio 15 messut**

SAS:n tavoitteena on pitää automaation osuus Teknologia 15 -näyttelyssä edelleen vahvana.

Näyttely pidetään 2015 Helsingin messukeskuksessa.

**Jaostojen teemapäivät ja tapahtumat**

 **Arvio tulevista tapahtumista:**

OPC-teemapäivä

MES-teemapäivä

Turvallisuusjaoston teemapäivä

BAFF-teemapäivä

Voimalaitosteemapäivä

Simuloinnin teemapäivä

Muut jaostojen tapahtumat, joista tiedotetaan toimintavuoden aikana

KANSAINVÄLINEN TOIMINTA

IFAC‑toiminta

SAS toimii IFAC:n suomalaisena jäsenorganisaationa. Seuran jäsenien toimintaa IFAC:n eri teknisissä toimikunnissa tullaan tehostamaan. Kansainvälisiin tapahtumiin osallistumista tuetaan Automaatiosäätiön apurahojen turvin.

IFACin toimintaan pyritään löytämään lisää suomalaisia aktiiveja erityisesti teknillisiin komiteoihin ja tätä kautta hakemaan IFAC-tapahtumia järjestettäväksi Suomeen.

Vuonna 2014 ei ole suunniteltuja kansainvälisiä tapahtumia.

Imeko‑toimikunta

IMEKOn teknillisen strategian kehittäminen ja teknisten komiteoiden koordinointityö jatkuu. Seuran jäsenien toimintaa IMEKO:n eri teknisissä toimikunnissa ja toimintaa tullaan tehostamaan aktiivijäsenten mukaan. Kansainvälisiin tapahtumiin osallistumista suositellaan edelleenkin Automaatiosäätiön apurahojen turvin.

Pohjoismaiden ja muiden lähialueiden automaatioalan yhteisöjen yhteistyö

Simulointijaoston kautta on avautunut yhteistyö kansainväliseen toimintaan. Simulointijaoston varsinaiset jäsenet ovat Scandinavian Simulation Societyn (SIMS) jäseniä. SIMS on puolestaan Federation of European Simulation Societien (EUROSIM) jäsenjärjestö. Eurosim 2016 tapahtuma järjestetään Oulussa.

Konenäköjaoston kautta yhteistoimintaa EMVA:n kanssa jatketaan.

Muu kansainvälinen toiminta

SAS toimii co-sponsorina erikseen sovittavissa tapahtumissa.

PALKINNOT JA ANSIOMERKIT

Työyhteisö ja automaatio‑palkinto

Vuonna 2013 ei toimenpiteitä.

**Kirjoituspalkinto**

Yleistajuisten artikkelien kirjottaminen ja palkitseminen. Mietitään Automaatiosäätiön kanssa julkaistujen artikkelien palkitsemista ja vuoden automaation tiedonjulkistamispalkinnon jakamista.

Ansiomerkkien myöntäminen ja jakaminen

SAS:n hallitus tekee päätöksiä ansiomerkkien jakamisesta ja esittää vuosi‑ tai syyskokoukselle ehdotuksen kunniajäseneksi kutsumisesta. Ehdotuksen ansiomerkin saajasta voi tehdä seuran varsinaisisssa kokouksissa tai kirjallisesti hallitukselle.

Kokoukset ja teemaillat

Koulutuspäiviä, teemailtoja ja ‑kokouksia sekä muuta toimintaa järjestävät eri toimikunnat ja jaostot. Seuran syys‑ ja kevätkokousten yhteyteen järjestetään koulutusta ja/tai yritysvierailuja.

SUUNNITTELUKOKOUS

Suunnittelukokouksen merkitys toiminnan linjauksessa ja suunnittelussa on merkittävä. Suunnittelukokoukseen kutsutaan seuran työryhmien, jaostojen ja toimikuntien sekä automaatioyhteisön muiden organisaatioiden edustajat. Suunnittelukokouksen ehdotusten perusteella hallitus perustaa työryhmiä toteuttamaan ehdotuksia.

AUTOMAATIOSÄÄTIÖ

SAS:n hallitus tekee ehdotuksia Automaatiosäätiölle rahoituksen järjestämiseksi kehittämishankkeille ja muulle toiminnalle sekä valitsee syyskokouksessa Automaatiosäätiön hallituksen jäsenet ja tilintarkastajat.

**SEURAN TOIMISTO**

Seuran toimisto vastaa jäsenrekisterin ylläpidosta ja eri tilaisuuksien käytännön järjestelyistä.

Toimiston tuottavuuden parantamiseksi uusitaan 2013-14 seuraavat alueet.

1. Jäsenrekisteri
2. Kotisivut
3. Tilaisuuksien järjestelypalvelut

Toimiston osoite on

Asemapäällikönkatu 12 B, 00520 Helsinki.

Puhelin 0201 9812 20 \* Telefax 0201 9812 27

Sähköposti: office@automaatioseura.fi

www.automaatioseura.fi

+++